International | LAPA Uitgewers
Sy vertrek eersdaags om die Nederlandse vertaling van Offerlam, wat in dieselfde maand as die Afrikaanse vertaling verskyn, in België te gaan bekendstel.
Videos: Gewilde Vlaamse skrywer Pieter Aspe word 60 en gesels oor sy jongste boek
by LAPA Uitgewers on Apr 25th, 2013 Tweet
Vlaamse misdaadfiksieskrywer Pieter Aspe, wie se gewilde boeke ook deur Lapa in Afrikaans uitgegee is, het onlangs 60 geword en die hele Nederland en Vlaandere het saam fees gevier.
Tydens ’n verjaarsdag-onderhoud met die aanbieders van die geselsprogram Café Corsari vertel Aspe onder andere waar die titel van sy jongste roman, Het Laaste Bevel, vandaan kom.
Kliek om die video te kyk
Van Aspe se vriende in die kuns- en vermaaklikheidsbedryf het met Standaard Uitgeverij saamgespan om ’n spesiale video te maak waarin hulle hom met sy verjaarsdag gelukwens.
Die kinders van Chronos deur Pieter Aspe
Pieter Aspe is terug met die derde Van In-misdaadverhaal, Die kinders van Chronos
by LAPA Uitgewers on Feb 14th, 2013 Tweet
Nuut van LAPA Uitgewers: Die kinders van Chronos deur Pieter Aspe
Van In is terug! Hierdie keer het hy net ’n skeenbeen en sy intuïsie om die donker raaisel mee op te los, maar hy moet gou speel. Dis nie net sy loopbaan wat op die spel is nie, ’n mooi jong meisie is deur sy toedoen in die booswigte se mag.
Pieter Aspe is die gewildste misdaadskrywer in Vlaandere en Nederland. Die kinders van Chronos is die derde boek van die indrukwekkende en spannende reeks Pieter van In-misdaadverhale wat ook verwerk is tot ’n televisiereeks. Die vierkant van die wraak was die eerste in die reeks. Aspe het al meer as 1,5 miljoen boeke in België en Nederland verkoop.
Die kinders van Chronos deur Pieter Aspe en vertaal deur Daniel Hugo
Vyf splinternuwe prenteboeke om jou kleinding te vermaak dié jaar
by LAPA Uitgewers on Jan 21st, 2013 Tweet
Maak kennis met jou gunsteling-dierebabas. Het jy al ooit met ’n leeuwelpie gespeel? Of ’n babakrokodil van naby gesien? In hierdie fantastiese boek kan jy jou gunsteling-babadiere ontmoet – lewensgroot! Van oulike katjies tot spelerige hondjies tot baba-sjimpansees en grootoog-uiltjies – watter in jou gunstelinge?
’n Fassinerende bekendstelling aan babadiere – groot en klein. Treffende foto’s wys hoe groot babadiere werklik is. Uitvoubladsye wys groter diere se ware grootte.
My groot sprokiesboek met plakkers
Vier wonderlike sprokies in een reuse-boek!
Pas die prentjies en plakkers bymekaar en voltooi self die pragtige stories. Die ekstra plakkers kan gebruik word om jou eie tonele en stories te skep!
Meer as 300 plakkers en uitdrukprente.
Die stories is Aspoestertjie; Skoonlief en die Ondier; Sneeuwitjie en Doringrosie.
Tom en Tessa se groot skattejag
Tom en Tessa vertrek op ’n skattejag – van die besige strand tot die woelige dorp tot die bedrywige speelgrond.
Al hul vriende sluit by hulle aan om te deel in die pret. Daar is hope dinge om te soek, soos verskillende kleure, getalle en vorms – en die leser word aangemoedig om saam te soek!
Loer deur die venstertjies en ontdek ’n plaaswerf vol helder kleure.
Leer ken verskillende kleure op elke bladsy – en trek die skuiwer vir ’n versteekte verrassing!
Tom en Tessa se groot skattejag deur Guy Parker-Rees en vertaal deur Jaco Jacobs
Trek en ontdek: Op die plaas vertaal deur Jaco Jacobs
Trek en ontdek: In die woud vertaal deur Jaco Jacobs
Boeke-oggend in Pretoria met Ingrid vander Veken, Deborah Steinmair, Japie Bogaards en Radloff-susters
by Suzann on Aug 1st, 2012 Tweet
LAPA se Leeskringseminaar maak nie net vanjaar ‘n Kaapse draai nie; ‘n lekker boekkuier met ‘n Vlaamse invloed word ook vir Pretoria beplan!
Lesers kan op 23 Augustus om 08:30 by Angel’s Place Boutique Hotel kom luister na ‘n gesprek met die Vlaamse skrywer Ingrid vander Veken, oor haar boeke Papawers en Sam: ‘n Ware verhaal van ‘n dogtertjie en haar olifant wat in Afrikaans vertaal is. Maritha Snyman sal tydens die geleentheid met haar in gesprek tree.
Deborah Steinmair (Poppekas), Japie Bogaards (Tussen middernag en dagbreek) en Lili en Adeline Radloff (Een stad, drie rooikoppe, sewe dae) sal ook aan die woord gestel word.
Kaartjies kos slegs R140 per persoon en sluit ‘n noenontbyt en ‘n geskenkbewys van LAPA in.
Dit is noodsaaklik om teen 13 Augustus te bespreek. Moet dit nie misloop nie!
Besonderhede van die boeke-oggend:
Datum: Donderdag, 23 Augustus 2012
Tyd: 8:30 vm tot 1:00 nm
Plek: Angel’s Place Boutique Hotel,
Sprekers: Ingrid vander Veken, Maritha Snyman, Deborah Steinmair, Japie Bogaards, Lili Radloff en Adeline Radloff
Koste: R140 per persoon, sluit noenontbyt en geskenkbewys van LAPA in
RSVP: Teen 13 Augustus by Samantha Buitendach,
012 401 0700, samantha@lapa.co.za
Poppekas deur Deborah Steinmair
Een stad, drie rooikoppe, sewe dae deur Lili Radloff en Adeline Radloff
Tussen middernag en dagbreek deur Japie Bogaards
Papawers deur Ingrid vander Veken